C 217/22
EL
Επίσημη Εφημερίδα της Ευρωπαϊκής Ένωσης
20.6.2023
1.
ΕΙΣΑΓΩΓΗ
1.
Στις 9 Μαρτίου 2023, η Ευρωπαϊκή Επιτροπή εξέδωσε σύσταση για απόφαση του Συμβουλίου με την οποία εγκρίνεται η έναρξη διαπραγματεύσεων για συμφωνία μεταξύ της Ευρωπαϊκής Ένωσης και του Πολυεθνοτικού Κράτους της Βολιβίας σχετικά με την ανταλλαγή δεδομένων προσωπικού χαρακτήρα μεταξύ του Οργανισμού της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) και των βολιβιανών αρχών που είναι αρμόδιες για την καταπολέμηση του σοβαρού εγκλήματος και της τρομοκρατίας.
Η σύσταση συνοδεύεται από το αντίστοιχο παράρτημά της.
2.
Στόχος της σύστασης είναι η έναρξη διαπραγματεύσεων με το Πολυεθνοτικό Κράτος της Βολιβίας (εφεξής «Βολιβία») με σκοπό την υπογραφή και τη σύναψη διεθνούς συμφωνίας που θα επιτρέπει την ανταλλαγή δεδομένων προσωπικού χαρακτήρα μεταξύ της Ευρωπόλ και των βολιβιανών αρχών που είναι αρμόδιες για την καταπολέμηση του σοβαρού εγκλήματος και της τρομοκρατίας.
Το παράρτημα της σύστασης καθορίζει τις διαπραγματευτικές οδηγίες του Συμβουλίου προς την Επιτροπή, δηλαδή τους στόχους που η τελευταία θα πρέπει να επιδιώκει να επιτύχει εξ ονόματος της ΕΕ κατά την πορεία των διαπραγματεύσεων.
3.
Στην αιτιολογική έκθεση της σύστασης, η Επιτροπή εκτιμά ότι οι ομάδες οργανωμένου εγκλήματος της Λατινικής Αμερικής αποτελούν σοβαρή απειλή για την εσωτερική ασφάλεια της ΕΕ, καθώς η δράση τους συνδέεται όλο και περισσότερο με μια σειρά εγκλημάτων εντός της Ένωσης, ιδίως στον τομέα της διακίνησης ναρκωτικών (2).
Στην αξιολόγηση απειλής όσον αφορά το σοβαρό και οργανωμένο έγκλημα στην ΕΕ (SOCTA) που διενήργησε η Ευρωπόλ για το 2021 υπογραμμίζεται ότι πρωτοφανείς ποσότητες παράνομων ναρκωτικών διακινούνται στην ΕΕ από τη Λατινική Αμερική, αποφέροντας κέρδη πολλών δισεκατομμυρίων ευρώ, τα οποία χρησιμοποιούνται για τη χρηματοδότηση ενός ευρέος φάσματος εγκληματικών οργανώσεων (σε διεθνές και ενωσιακό επίπεδο) και για την αποδυνάμωση του κράτους δικαίου στην ΕΕ (3).
4.
Το μεγαλύτερο μέρος των ναρκωτικών που κατάσχεται στην ΕΕ μεταφέρεται διά θαλάσσης, κυρίως σε εμπορευματοκιβώτια θαλάσσιων μεταφορών (4), και αποστέλλεται στην ΕΕ απευθείας από τις χώρες παραγωγής, καθώς και από γειτονικές χώρες αναχώρησης στη Λατινική Αμερική (5).
Η Βολιβία είναι η τρίτη μεγαλύτερη χώρα καλλιέργειας κόκας παγκοσμίως, αντιπροσω­ πεύοντας το 12,5 % της παγκόσμιας καλλιέργειας (6).
5.
Στο έγγραφο προγραμματισμού της για την περίοδο 2022-2024, η Ευρωπόλ επισήμανε ότι, μεταξύ άλλων, η αυξανόμενη ζήτηση ναρκωτικών και η αύξηση των οδών διακίνησης ναρκωτικών προς την ΕΕ δικαιολογούν την ανάγκη ενισχυμένης συνεργασίας με τις χώρες της Λατινικής Αμερικής.
Στο πλαίσιο αυτό, τον Δεκέμβριο του 2022, η Βολιβία συμπεριλήφθηκε στον κατάλογο της Ευρωπόλ σχετικά με τους εταίρους προτεραιότητας με τους οποίους ο οργανισμός μπορεί να συνάπτει συμφωνίες συνεργασίας.
(7)
6.
Η Βολιβία έχει επίσης αναγνωριστεί ως βασικός διεθνής εταίρος για τη μείωση της παγκόσμιας προσφοράς κοκαΐνης από το EMCDDA
7.
Η παρούσα γνωμοδότηση του ΕΕΠΔ εκδίδεται κατόπιν αιτήματος διαβούλευσης που υπέβαλε η Ευρωπαϊκή Επιτροπή στις 9 Μαρτίου 2023, σύμφωνα με το άρθρο 42 παράγραφος 1 Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου (8) του κανονισμού EUDPR.
Ο ΕΕΠΔ επικροτεί το γεγονός ότι η Ευρωπαϊκή Επιτροπή ζήτησε τη γνώμη του για τη σύσταση και αναμένει ότι θα συμπεριληφθεί αναφορά στην παρούσα γνωμοδότηση στο προοίμιο της απόφασης του
(2) Βλέπε σελίδα 2 της αιτιολογικής έκθεσης της πρότασης.
(3) Αξιολόγηση απειλής όσον αφορά το σοβαρό και οργανωμένο έγκλημα στην Ευρωπαϊκή Ένωση: «A corrupt influence: the infiltration and undermining of Europe’s economy and society by organised crime» (Μια διαφθείρουσα επιρροή: η διάβρωση και η υπονόμευση της ευρωπαϊκής οικονομίας και κοινωνίας από το οργανωμένο έγκλημα), σελ.
12. (4) Europol and the global cocaine trade («Η Ευρωπόλ και το παγκόσμιο εμπόριο κοκαΐνης»), διατίθεται στη διεύθυνση https://www.emcdda.
europa.eu/publications/eu-drug-markets/cocaine/europe-and-global-cocaine-trade_en.
(5) Europol and the global cocaine trade («Η Ευρωπόλ και το παγκόσμιο εμπόριο κοκαΐνης»), διατίθεται στη διεύθυνση https://www.emcdda.
europa.eu/publications/eu-drug-markets/cocaine/europe-and-global-cocaine-trade_en.
(6) EU Drug Market: Cocaine (Αγορά ναρκωτικών της ΕΕ: Κοκαΐνη) σ.10, διατίθεται στο EU Drug Market: Cocaine | www.emcdda.europa.eu.
(7) Αιτιολογική έκθεση, σ. 2.
(8) Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ.
45/2001 και της απόφασης αριθ.
1247/2002/ΕΚ (ΕΕ L 295 της 21.11.2018, σ.
39).